Arnold Janno

Arnold Janno (17. mai 1902 Kabala vald, Viljandimaa – 1. september 1941 Kirovi linna sisevangla, Kirovi oblast) oli eesti vaimulik.

Ta lõpetas aastal 1923 Viljandi Maakonna Poeglaste Gümnaasiumi. Osales Vabadussõjas. Aastatel 1923–1929 õppis Tartu Ülikooli usuteaduskonnas, ta oli korporatsiooni Revelia vilistlane. Samuti oli ta Kaitseliidu liige. Prooviaastal oli ta Viljandi Pauluse koguduses. Ordineeriti 9. märtsil 1930 õpetajaks.

Ta oli aastal 1930 Viljandi praostkonna vikaarõpetaja; aastatel 1930–1941 oli ta Kihelkonna Mihkli koguduse õpetaja ning alates 1940. aastast Saaremaa praost.

Arnold Janno arreteeriti 14. juunil 1941 ühes oma perekonnaga NKVD poolt ja mõisteti surma. Ta hukati 1. septembril 1941 Kirovi vanglas.

Isiklikku
Tema pojatütar Tiina Janno on Audru Püha Risti koguduse õpetaja, pojapoeg Jaan Janno on Tallinna Tehnikaülikooli matemaatika professor.

Viited

Kihelkonna Mihkli koguduse vaimulikud
Saaremaa praostid
Kaitseliidu Tartu maleva liikmed
Tartu Ülikooli usuteaduskonna vilistlased
Korporatsioon Revelia liikmed
Vabadussõja veteranid
Eesti represseeritud isikud
Sündinud 1902
Surnud 1941